Adolfas Neimanas

Adolfas Neimanas (1845 m. lapkričio 28 d. Bielske, Gardino gubernija – 1921 m. rugpjūčio 24 d. Semipalatinske, Semipalatinsko gubernija) – Lietuvos evangelikų reformatų kunigas, vertėjas.  Emilis Jokūbas Trečiokas. Biržų kalendorius.

 Biografija 
1858-1866 m. mokėsi reformatų Slucko gimnazijoje, gyvendamas reformatų Sinodo išlaikomame konvikte. 1867-1873 m. studijavo teologiją Dorpato universitete.

1873 m. ordinuotas diakonu,  1874 m. rugpjūčio 23 d. Biržų reformatų bažnyčioje ordinuotas kunigu ir paskirtas Švobiškio parapijos klebonu, kur ištarnavo iki 1894 m. 1894-1915 m. Papilio parapijos klebonas. 

Parapijose išvystė plačią labdarą, Švobiškio ir Papilio parapijose įkurdamas paliegėlių prieglaudas. Jam vadovaujant per trumpą laiką buvo suremontuoti bažnyčios tarnų namai, iškastas miestelio gyventojų patogumui šulinys bažnyčios rajone ir nudažytas ne tik bažnyčios stogas, bet ir jos sienos iš lauko ir iš vidaus.

1915 m. per Pasaulinį karą, turėjo išvykti į Rusijos gilumą, į tolimą Semipalatinską, kur, besiruošdamas grįžti į Lietuvą ir mirė.Adolfas Neimanas. Lietuvos evangelikų reformatų enciklopedija. 2009 m.

Su žmona Marija Grinfesaite užaugino keturis sūnus ir šešias dukteris. Aleksandra (Alisa) Neimanaitė – pirmoji Biržų bibliotekos vedėja, Ona Yčienė – LERB kuratorė, daug jėgų atidavusi Lietuvos reformatų Bažnyčiai, Marija Neimanaitė caro laikais tėvo įsteigtoje Papilyje liaudies mokykloje mokė vaikus lietuvių kalbos, Elena Seryskienė ir anksti mirusi Jadvyga Ježek – pianistės, savo muzikinę veiklą pradėjusios koncertuodamos Biržų krašte, Stasys Neimanas – Lietuvos evangelikų reformatų generalinis superintendantas.Pirmoji Biržų bibliotekos vedėja Aleksandra (Alisa) Neimanaitė. Lietuvos evangelikų reformatų enciklopedija. 2009 m.

 Įvertinimas 
Apdovanotas aukso kryžiumi ir Aleksandro III sidabro medaliu. 

 Šaltiniai 

Kategorija:Evangelikų reformatų kunigai